stanford-oval/wikipedia huggingface dataset:
Solar Sound Festival
Esiintyjät

2013: Elastinen, JVG, Stig, HeavyWeight, Karri Koira, Ruudolf, Js16, Teflon Brothers, Tuomas Kauhanen, Lord Est, Uniikki, Mikael Gabriel, Kuningas Pähkinä & Setä Tamu.
2014: Inna (Romania), ItaloBrothers (Saksa), Adam Tensta (Ruotsi), Elastinen, JVG, MäkGälis, Stig, Teflon Brothers, Brädi, Rony Rex, Uniikki, HeavyWeight, Kasmir, Timi Lexikon, Tuomas Kauhanen, Karri Koira & Ruudolf, Spekti, Aste, Mikael Gabriel, Majuri, Nikke Ankara, OuSnap! DJ's, Solonen & Kosola, Kuningas Pähkinä & Setä Tamu, Rico Tubbs, K-System, DJ Mista S, Salazar Pakyo, DJ Dosse, Turismo
2015: Tinie Tempah (Iso-Britannia), Far East Movement (USA) Pendulum Dj Set (Australia / Iso-Britannia), Alfons (Ruotsi), ItaloBrothers (Saksa), Stig, Teflon Brothers, Brädi, Rony Rex, Uniikki, HeavyWeight, Kasmir, Karri Koira & Ruudolf, Spekti, Aste, Mikael Gabriel, Nikke Ankara, OuSnap! DJ's, Kuningas Pähkinä & Setä Tamu, Aito Mäkki & Adi L Hasla, Isac Elliot, Redrama, Asa, Juju, Aksim, Särre
2016: Tungevaag & Raaban (Norja / Ruotsi),  ItaloBrothers (Saksa),  Elastinen, JVG, Antti Tuisku, Stig, Kuningas Pähkinä & Setä Tamu, Teflon Brothers, Brädi, Rony Rex, Uniikki, HeavyWeight, Kasmir, Tuomas Kauhanen, Karri Koira & Ruudolf, Spekti, Aste, Mikael Gabriel, Nikke Ankara, Evelina, Jari Sillanpää, Jukka Poika, Aito Mäkki & Adi L Hasla, Roope Salminen & Koirat, Petri Nygård, Juno
2017: Redfoo (USA), INNA (ROM), Alan Walker (NO), Pikku G, Mäkki, Kube, Gabriel Lion, Aste, JVG, Gettomasa, Evelina, Petri Nygård, Lyömättömät, Pete Parkkonen, Reino Nordin, Mikael Gabriel, Antti Tuisku, DJ Mista S
2018: Teflon Brothers, Petri Nygård, Portion Boys & Pasi ja Anssi, Reino Nordin, Pikku G, Vigiland (SWE), SANNI, Roope Salminen ja koirat, Nikke Ankara, Gasellit, Mäkki, OG Ulla-Maija, Mikael Gabriel, Adi L Hasla, sekä Tungevaag & Raaban.
2019: Pyhimys, Bomfunk MC’s, Stereo, Tippa, Teflon Brothers, Reino Nordin, Pikku G, Petri Nygård, Nikke Ankara, Lukas Leon, Evelina, Gettomasa sekä Vesta.
2020: Tapahtuma peruuntui.
2021: Felix Jaehn, Gasellit, Teflon Brothers, Ofenbach, William, Sanni, Antti Tuisku, Gettomasa, Abreu, Elastinen, Petri Nygård ja Cledos.
2022: Zara Larsson (SE), Galantis (SE), Inna (ROM), JVG, Gettomasa, Gasellit, Ellinoora, Mouhous, William, Portion Boys, Pihlaja, Viivi, Ida Paul & Kalle Lindroth, Evelina, Kube, ABREU, Bess, SANNI, Lauri Haav, Teflon Brothers, Cledos, DJ Snabu
2023: Tiësto (NL), Gasellit,  Mikael Gabriel, Petri Nygård, AHTI, Nebi, Fabe,  Ramses II, Isac Elliot, Costi, Mouhous, Etta, VIIVI, Blacflaco, Korelon, Ege Zulu
2024: Haloo Helsinki!, Gettomasa, Costi, Elastinen, Tuuli, Robin Packalen, Lauri Haav, Jore & Zpoppa, Mouhous, Pihlaja, Spekti, Turisti, Kerza, VJ ja Teflon Brothers.
Aiheesta muualla

Solar Sound Festival
Ampumahiihdon maailmanmestaruuskilpailut

Ampumahiihdon maailmanmestaruuskilpailut on Kansainvälisen Ampumahiihtoliiton (IBU) vuosittain järjestämä arvokilpailu. Olympiavuosina ei kilpailla niissä lajeissa, jotka ovat talviolympialaisten ohjelmistossa, mutta niiden lajien osalta, jotka eivät olleet vielä tuolloin olympialaisisten ohjelmassa (kuten sekaviesti), on järjestetty maailmanmestaruuskilpailuja myös olympiavuosina.
Ensimmäiset ampumahiihdon maailmanmestaruuskilpailut järjestettiin vuonna 1958. Silloin ohjelmassa oli virallisena lajina miesten yksilökilpailu ja epävirallisena lajina miesten viesti. Naiset kilpailivat omissa maailmanmestaruuskilpailuissaan ensimmäisen kerran vuonna 1984. Vuodesta 1989 lähtien miehet ja naiset ovat kilpailleet samoissa maailmanmestaruuskilpailuissa.
Järjestämispaikat

| Vuosi | Kaupunki | Maa |  Huom>  |
| --- | --- | --- | --- |
| 1958 | Saalfelden |  Itävalta |  |
| 1959 | Courmayeur |  Italia |  |
| 1961 | Uumaja |  Ruotsi |  |
| 1962 | Hämeenlinna |  Suomi |  |
| 1963 | Seefeld |  Itävalta |  |
| 1965 | Elverum |  Norja |  |
| 1966 | Garmisch-Partenkirchen |  Saksan liittotasavalta |  |
| 1967 | Altenberg |  Saksan demokraattinen tasavalta |  |
| 1969 | Zakopane |  Puola |  |
| 1970 | Östersund |  Ruotsi |  |
| 1971 | Hämeenlinna |  Suomi |  |
| 1973 | Lake Placid |  Yhdysvallat |  |
| 1974 | Minsk |  Neuvostoliitto |  |
| 1975 | Anterselva |  Italia |  |
| 1976 | Anterselva |  Italia | pikamatka |
| 1977 | Vingrom |  Norja |  |
| 1978 | Hochfilzen |  Itävalta |  |
| 1979 | Ruhpolding |  Saksan liittotasavalta |  |
| 1981 | Lahti |  Suomi |  |
| 1982 | Minsk |  Neuvostoliitto |  |
| 1983 | Anterselva |  Italia |  |
| 1984 | Chamonix |  Ranska | naiset |
| 1985 | Ruhpolding |  Saksan liittotasavalta | miehet |
| 1985 | Egg am Etzel |  Sveitsi | naiset |
| 1986 | Holmenkollen |  Norja | miehet |
| 1986 | Falun |  Ruotsi | naiset |
| 1987 | Lake Placid |  Yhdysvallat | miehet |
| 1987 | Lahti |  Suomi | naiset |
| 1988 | Chamonix |  Ranska | naiset |
| 1989 | Feistritz an der Drau |  Itävalta |  |
| 1990 | Minsk |  Neuvostoliitto | normaalimatkat |
| 1990 | Holmenkollen |  Norja | pikamatkat, miesten joukkuekilpailu, naisten viesti ja joukkuekilpailu |
| 1990 | Kontiolahti |  Suomi | miesten viesti |
| 1991 | Lahti |  Suomi |  |
| 1992 | Novosibirsk |  Venäjä | joukkuekilpailu |
| 1993 | Borovets |  Bulgaria |  |
| 1994 | Canmore |  Kanada | joukkuekilpailu |
| 1995 | Anterselva |  Italia |  |
| 1996 | Ruhpolding |  Saksa |  |
| 1997 | Osrblie |  Slovakia |  |
| 1998 | Pokljuka |  Slovenia | takaa-ajo |
| 1998 | Hochfilzen |  Itävalta | joukkuekilpailu |
| 1999 | Kontiolahti |  Suomi |  |
| 1999 | Oslo |  Norja |  |
| 2000 | Holmenkollen |  Norja |  |
| 2000 | Lahti |  Suomi |  |
| 2001 | Pokljuka |  Slovenia |  |
| 2002 | Holmenkollen |  Norja | yhteislähtö |
| 2003 | Hanty-Mansijsk |  Venäjä |  |
| 2004 | Oberhof |  Saksa |  |
| 2005 | Hochfilzen |  Itävalta |  |
| 2005 | Hanty-Mansijsk |  Venäjä | sekaviesti |
| 2006 | Pokljuka |  Slovenia | sekaviesti |
| 2007 | Anterselva |  Italia |  |
| 2008 | Östersund |  Ruotsi |  |
| 2009 | Pyeongchang |  Korean tasavalta |  |
| 2010 | Hanty-Mansijsk |  Venäjä | sekaviesti |
| 2011 | Hanty-Mansijsk |  Venäjä |  |
| 2012 | Ruhpolding |  Saksa |  |
| 2013 | Nové Město na Moravě |  Tšekki |  |
| 2015 | Kontiolahti |  Suomi |  |
| 2016 | Holmenkollen |  Norja |  |
| 2017 | Hochfilzen |  Itävalta |  |
| 2019 | Östersund |  Ruotsi |  |
| 2020 | Anterselva |  Italia |  |
| 2021 | Pokljuka |  Slovenia |  |
| 2023 | Oberhof |  Saksa |  |
| 2024 | Nové Město na Moravě |  Tšekki |  |
| 2025 | Lenzerheide |  Sveitsi |  |
| 2027 | Otepää |  Viro |  |
| 2028 | Hochfilzen  |  Itävalta |  |
| 2029 | Oslo  |  Norja |  |
Kilpailutapahtumat

| Vuosi | Pikakilpailu | Takaa-ajo | Normaalimatka | Yhteislähtö | Viesti | Sekaviesti | Pariviesti | Joukkuekilpailu |
| --- | --- | --- | --- | --- | --- | --- | --- | --- |
| 1958 |  |  | ● |  |  |  |  | ● |
| 1959 |  |  | ● |  |  |  |  | ● |
| 1961 |  |  | ● |  |  |  |  | ● |
| 1962 |  |  | ● |  |  |  |  | ● |
| 1963 |  |  | ● |  |  |  |  | ● |
| 1965 |  |  | ● |  |  |  |  | ● |
| 1966 |  |  | ● |  | ● |  |  |  |
| 1967 |  |  | ● |  | ● |  |  |  |
| 1969 |  |  | ● |  | ● |  |  |  |
| 1970 |  |  | ● |  | ● |  |  |  |
| 1971 |  |  | ● |  | ● |  |  |  |
| 1973 |  |  | ● |  | ● |  |  |  |
| 1974 | ● |  | ● |  | ● |  |  |  |
| 1975 | ● |  | ● |  | ● |  |  |  |
| 1976 | ● |  |  |  |  |  |  |  |
| 1977 | ● |  | ● |  | ● |  |  |  |
| 1978 | ● |  | ● |  | ● |  |  |  |
| 1979 | ● |  | ● |  | ● |  |  |  |
| 1981 | ● |  | ● |  | ● |  |  |  |
| 1982 | ● |  | ● |  | ● |  |  |  |
| 1983 | ● |  | ● |  | ● |  |  |  |
| 1984 | ● |  | ● |  | ● |  |  |  |
| 1985 | ● |  | ● |  | ● |  |  |  |
| 1986 | ● |  | ● |  | ● |  |  |  |
| 1987 | ● |  | ● |  | ● |  |  |  |
| 1988 | ● |  | ● |  | ● |  |  |  |
| 1989 | ● |  | ● |  | ● |  |  | ● |
| 1990 | ● |  | ● |  | ● |  |  | ● |
| 1991 | ● |  | ● |  | ● |  |  | ● |
| 1992 |  |  |  |  |  |  |  | ● |
| 1993 | ● |  | ● |  | ● |  |  | ● |
| 1994 |  |  |  |  |  |  |  | ● |
| 1995 | ● |  | ● |  | ● |  |  | ● |
| 1996 | ● |  | ● |  | ● |  |  | ● |
| 1997 | ● | ● | ● |  | ● |  |  | ● |
| 1998 |  | ● |  |  |  |  |  | ● |
| 1999 | ● | ● | ● | ● | ● |  |  |  |
| 2000 | ● | ● | ● | ● | ● |  |  |  |
| 2001 | ● | ● | ● | ● | ● |  |  |  |
| 2002 |  |  |  | ● |  |  |  |  |
| 2003 | ● | ● | ● | ● | ● |  |  |  |
| 2004 | ● | ● | ● | ● | ● |  |  |  |
| 2005 | ● | ● | ● | ● | ● | ● |  |  |
| 2006 |  |  |  |  |  | ● |  |  |
| 2007 | ● | ● | ● | ● | ● | ● |  |  |
| 2008 | ● | ● | ● | ● | ● | ● |  |  |
| 2009 | ● | ● | ● | ● | ● | ● |  |  |
| 2010 |  |  |  |  |  | ● |  |  |
| 2011 | ● | ● | ● | ● | ● | ● |  |  |
| 2012 | ● | ● | ● | ● | ● | ● |  |  |
| 2013 | ● | ● | ● | ● | ● | ● |  |  |
| 2015 | ● | ● | ● | ● | ● | ● |  |  |
| 2016 | ● | ● | ● | ● | ● | ● |  |  |
| 2017 | ● | ● | ● | ● | ● | ● |  |  |
| 2019 | ● | ● | ● | ● | ● | ● | ● |  |
| 2021 | ● | ● | ● | ● | ● | ● | ● |  |
| 2023 | ● | ● | ● | ● | ● | ● | ● |  |
Mitalitaulukko

Päivitetty vuoden 2025 mm-kisojen jälkeen.
| Sija | Maa |  |  |  |  |
| --- | --- | --- | --- | --- | --- |
| 1 |  Norja | 97 | 85 | 74 | 255 |
| 2 |  Saksa | 65 | 56 | 41 | 162 |
| 3 |  Ranska | 51 | 40 | 52 | 143 |
| 4 |  Neuvostoliitto | 44 | 29 | 21 | 94 |
| 5 |  Venäjä | 28 | 41 | 28 | 97 |
| 6 |  Ruotsi | 19 | 21 | 32 | 72 |
| 7 |  Itä-Saksa | 19 | 12 | 10 | 41 |
| 8 |  Italia | 12 | 13 | 15 | 40 |
| 9 |  Suomi | 10 | 10 | 17 | 37 |
| 10 |  Ukraina | 7 | 10 | 22 | 39 |
| 11 |  Valko-Venäjä | 6 | 9 | 14 | 29 |
| 12 |  Tšekki | 6 | 7 | 9 | 22 |
| 13 |  Itävalta | 3 | 8 | 11 | 22 |
| 14 |  Länsi-Saksa | 2 | 4 | 7 | 13 |
| 15 |  Slovenia | 2 | 2 | 1 | 5 |
| 16 |  Puola | 1 | 6 | 7 | 14 |
| 17 |  Yhdysvallat | 1 | 6 | 1 | 8 |
| 18 |  Kanada | 1 | 2 | 1 | 4 |
| 18 |  Slovakia | 1 | 2 | 1 | 4 |
| 20 |  Bulgaria | 0 | 4 | 4 | 8 |
| 21 |  Kiina | 0 | 3 | 0 | 3 |
| 22 |  Tšekkoslovakia | 0 | 1 | 3 | 4 |
| 23 |  Latvia | 0 | 1 | 2 | 3 |
| 24 |  Romania | 0 | 1 | 0 | 1 |
| 25 |  Viro | 0 | 0 | 1 | 1 |
|  |  Kroatia | 0 | 0 | 1 | 1 |
Poko Rekords

| Poko Rekords |
| --- | --- |

Emoyhtiö:  Universal Music
Perustettu:  1977
Perustajat:  Epe Helenius
Tilanne:  ei aktiivinen
Tyylilajit:  punk, rockabilly, rock, heavy metal, Suomirock
Kotimaa:  Suomi
Sijainti:  Tampere
Kotisivu
Infobox OKNimi-testi OK: 
Poko Rekords oli vuosina 1977–2009 toiminut tamperelainen levy-yhtiö, jonka perusti Epe Helenius. Vuodesta 2013 Poko Rekords on ollut Universal Music Finlandin levymerkki.
Alkuvuosina Poko keskittyi pääasiassa punk- ja rockabillymusiikkiin ja laajensi artistivalikoimaa myöhemmin rock- ja heavymusiikkiin. Poko Rekords julkaisi monien menestyneiden suomalaisten artistien ja yhtyeiden levyjä. Muun muassa Teddy & The Tigers, Eppu Normaali, Popeda, Tarharyhmä, Hassisen Kone, Sielun Veljet, J. Karjalainen, Kari Peitsamo Revival, Yö, Ismo Alanko, Petri Nygård, The 69 Eyes ja Diablo olivat Poko Rekordsilla.
Laajentaakseen valikoimaa Epe Helenius perusti Poko Internationalin 1980-luvun alussa, jolloin Poko pystyi aloittamaan ulkomaisten artistien levyjen jakelun Suomessa. Esimerkiksi Metallican kolme ensimmäistä levyä 1980-luvulla olivat Poko Internationalin jakelussa. Yhtiön alamerkkejä olivat muiden muassa Northern Swing, Gaga Goodies ja Seal on Velvet. Vuonna 2001 Epe Helenius myi Poko Rekordsin monikansalliselle EMI-levy-yhtiölle. Poko Rekordsin toiminta jatkui kuitenkin itsenäisenä yksikkönä ja yhtiöllä oli edelleen toimipaikka Tampereella. Keväällä 2009 Poko Rekords sulautettiin EMI Finlandiin. Epe Helenius perusti samaan aikaan uuden Sound Of Finland -yhtiön, jolle siirtyi osa Pokon nuoremmista artisteista ja suuri osa Poko Rekordsin henkilökunnasta. Tämän jälkeen Poko Rekordsiin ei enää otettu uusia artisteja. Vuodesta 2013 yhtiön katalogi on ollut Universal Music Finlandin omistuksessa.
Yhtiön 30-vuotissyntymäpäiviin mennessä Poko oli julkaissut noin yhteensä 300 artistin tekemänä 520 albumia ja 770 singleä. Pokon albumeista 90 on yltänyt kultalevyyn ja 43 ylittänyt platinalevyn rajan, joista osa triplaplatinaa. Menestynein julkaisu on ollut Eppu Normaalin kokoelma Repullinen hittejä, jota on myyty yli 250 000 kappaletta.
Ensimmäiset julkaisut

Ensimmäinen Poko Rekords -single oli Microvox-studioilla lokakuussa 1977 äänitetty Teddy & The Tigersin ”Dancing Shoes” (B-puolella ”Balls” ja ”Rock around with Ollie Vee”). Se ilmestyi joulukuussa 1977 ja nousi myyntilistoilla sijalle 16. Alkuvuodesta 1978 äänitettiin Pokon seuraavat singlet: Eppu Normaalin ”Poliisi pamputtaa taas” / ”Elviksen kuolema”, Triesin ”Thunderball” / ”I Want Her”, Kolla kestää -yhtyeen ”Musti Sotakoira” / ”Tähtien rauha”, Jam Rock Bandin ”Come on baby rock” / ”Devil” ja Popedan ”Hei mies” / ”Mönkiäislaulu”. Uuden yhtiön ensimmäiset albumijulkaisut olivat toukokuussa 1978 ilmestyneet Teddy & The Tigersin Boppin' ja Eppu Normaalin Aknepop. Vaikka levy-yhtiön ensimmäinen albumikoodi olikin varattu Teddy & The Tigersille, julkaistiin Eppu Normaalin levy viikkoa tätä aiemmin. Epe Heleniuksen mukaan tämä johtui siitä, että Eppu Normaalin albumin myyntiodotusten katsottiin olevan vaatimattomammat ja sen ei haluttu jäävän toisen uutuusjulkaisun varjoon. Teddy & The Tigersin albumi menestyikin ilmestyessään selvästi paremmin. Vuosien myötä voimasuhteet kuitenkin muuttuivat ja tasaisen myynnin tuloksena Eppu Normaalin esikoisalbumille myönnettiin vuonna 1994 kultalevy myynnin ylitettyä 25 000 myydyn levyn rajan. Poko Rekordsin ensimmäinen julkaisu ulkomailla oli Rattus yhtyeen Rajoitettu ydinsota -EP, joka julkaistiin Brasiliassa 1983 Punk Rock Discos -levymerkin kautta.selvennälähde?
Aiheesta muualla

Vesa Kontiainen: Aitoa suomirokkia - Poko Rekordsin historia
Arkistoidut Poko Rekordsin kotisivut (Archive.org)
Manu Aunola: Poko Rekords, A Tale of Major Finnish Record Company (Abstract) Tampere University of Technology. (englanniksi)[vanhentunut linkki]
| --- | --- |
Auktoriteettitunnisteet :  MusicBrainz label 
Epe Helenius esittelee Pokon ensimmäistä julkaisua yrityksen täytettyä 30 vuotta 2007.
Dua Lipa

| Dua Lipa |
| --- | --- |
 Dua Lipa vuonna 2024
Henkilötiedot
Syntynyt: 22. elokuuta 1995 (ikä 29) Lontoo, Englanti, Yhdistynyt kuningaskunta
Ammatti:  laulaja-lauluntekijä, malli
Muusikko
Laulukielet:  englanti
Aktiivisena:  2014–
Tyylilajit:   pop  synthpop  R&B 
Levy-yhtiöt:   Dua Lipa Limited  STMPD  Capitol  Warner 
 Nimikirjoitus
Aiheesta muualla
Kotisivut
  [ Muokkaa Wikidatassa ] [ ohje ]  
Dua Lipa (s. 22. elokuuta 1995 Lontoo, Englanti, Yhdistynyt kuningaskunta) on englantilainen ja albanialainen laulaja-laulun­tekijä ja näyttelijä. Lipan musiikki­ura alkoi 14-vuotiaana, kun hän alkoi tehdä YouTubeen cover-versioita eri muusikoiden kappaleista. Vuonna 2015 hän alle­kirjoitti levytys­sopimuksen Warner Recordsin kanssa ja julkaisi ensimmäisen singlensä pian sen jälkeen. Joulukuussa 2016 The Fader -lehti teki Dua Lipasta dokumentin See in Blue.
Lipa julkaisi nimeään kantavan debyytti­albuminsa 2. kesä­kuuta 2017 ja toisen albuminsa Future Nostalgia 27. maalis­kuuta 2020. Kolmas studioalbumi Radical Optimism julkaistiin 3. toukokuuta 2024.
Varhainen elämä

Dua Lipa syntyi Lontoossa, Yhdistyneessä kuningas­kunnassa 22. elo­kuuta 1995 Kosovosta kotoisin oleville albaani­vanhemmille, jotka olivat muuttaneet Pristinasta 1990-luvulla. Lipalla on kaksi sisarusta. Hän kävi osa-aikaisesti Lontoossa sijaitsevaa Sylvia Young Theatre Schoolia, kunnes muutti perheensä kanssa takaisin Kosovoon vuonna 2008.
Lipa aloitti laulamisen viisivuotiaana ja varttui kuunnellen isäänsä Dukagjin Lipaa, joka toimi rock-yhtyeen solistina Kosovossa. 14-vuotiaana hän alkoi julkaista cover-versioita suosikki­artistiensa kuten Christina Aguileran ja Nelly Furtadon kappaleista YouTube-verkko­palveluun. Lipa muutti 16-vuotiaana takaisin Lontooseen toiveenaan tulla laulajaksi. Hän alkoi myös työskennellä mallina muun muassa Topshopille. Mallina Lipalta vaadittiin laihduttamista, jotta hän voisi tehdä catwalk-esityksiä. Lipa ajatteli malli­nuraa hyväksi siltä kannalta, että hän löytäisi ystäviä, jotka voisivat auttaa häntä musiikissa.
Musiikkiura

Lipa alkoi työstää debyytti­albumiaan Warner Recordsin alaisuudessa vuonna 2015. Hän julkaisi esikois­singlensä ”New Love” elo­kuussa, ja loka­kuussa julkaistiin toinen single ”Be the One”, joka on hänen debyytti­albuminsa ainut kappale, jonka on kirjoittanut joku muu kuin hän itse. ”Be the One” -kappaleesta tuli Lipan läpi­murto; single saavutti menestystä ympäri Eurooppaa ja nousi lista­ykköseksi Belgiassa, Slovakiassa ja Puolassa sekä top 10 -listoille yli 11 muussa maassa. ”Be the One” oli myös radio­hitti Australiassa ja Uudessa-Seelannissa, lista­sijoilla kuusi ja 20. Lipa on kuvannut musiikki­tyylinsä olevan ”synkkää poppia”. Hän aloitti tammi­kuussa 2016 ensimmäisen Britannian- ja Euroopan-kiertueensa.
Helmikuussa 2016 Lipa julkaisi kolmannen singlensä ”Last Dance”, jota seurasi 6. touko­kuuta julkaistu neljäs single ”Hotter than Hell”. Jälkimmäisestä tuli maailman­laajuinen hitti, varsinkin Britanniassa, jossa se nousi parhaimmillaan sijalle 15. Elo­kuussa julkaistiin Lipan viides single ”Blow Your Mind (Mwah)”, jonka myötä laulaja pääsi ensimmäistä kertaa yhdys­valtalaiselle Billboard Hot 100 -listalle. Single debytoi listan sijalla 72 ja saavutti huippu­sijan Billboard Dance Club Chart Songs -listalla. Se menestyi kohtalaisesti myös Euroopassa ja sijoittui Britanniassa sijalle 30, jolloin siitä tuli Lipan toiseksi korkeimmalle sijoittunut single brittiläisillä listoilla. Vuonna 2017 Lipa julkaisi kappaleen ”New Rules”, joka sijoittui Billboard Hot 100 -listalla kuudenneksi ja Britanniassa sekä 13 muussa maassa lista­ykköseksi.
Lipa on mukana Sean Paulin kappaleella ”No Lie”, joka julkaistiin marras­kuussa 2016. Seuraavana kuuna, joulukuussa 2016 The Fader -lehti teki Dua Lipasta dokumentin See in Blue. Lipa toimii vokalistina myös samassa kuussa julkaistulla Martin Garrixin kappaleella ”Scared to Be Lonely”.
Dua Lipa julkaisi nimeään kantavan debyytti­albuminsa 2. kesä­kuuta 2017. Albumi debytoi Yhdys­valloissa Billboard 200 -listan sijalla 86. Suomessa se ylsi virallisen albumi­listan sijalle 16.
Vuonna 2018 Dua Lipa julkaisi uuden kappaleen ”IDGAF” (I Don’t Give a Fuck). Se nousi lista­ykköseksi kolmessa maassa. Lipa julkaisi yhteis­työssä Calvin Harrisin kanssa tehdyn kappaleen ”One Kiss” 6. huhti­kuuta 2018. Siitä tuli Lipan toinen lista­ykköseksi noussut single Britanniassa.
Dua Lipan toinen studio­albumi Future Nostalgia julkaistiin 27. maalis­kuuta 2020. Se sijoittui viiden parhaan joukkoon muun muassa Yhdys­valtojen, Ison-Britannian ja Suomen albumi­listoilla. Albumin uudelleenjulkaistu versio The Moonlight Edition julkaistiin 12. helmikuuta 2021. Dua Lipan oli määrä esiintyä Hartwall Arenalla 23. kesäkuuta 2022 osana Future Nostalgia Tour -kiertuetta, mutta esitys peruuntui konserttipaikkaan kohdistuneiden pakotteiden vuoksi.
Yksityiselämä

Lipa alkoi seurustella Isaac Carewin kanssa vuonna 2013 ja he olivat yhdessä vuoteen 2017 alkuun saakka. He palasivat yhteen tammi­kuussa 2018, mutta erosivat kesä­kuussa 2019. Lipa seurusteli kesä­kuusta 2019 joulukuuhun 2021 Gigi ja Bella Hadidin veljen, Anwar Hadidin kanssa.
Lipa on osoittanut tukea sosiaalisessa mediassa muun muassa Bernie Sandersille ja Britannian työ­väen­puolueelle.
Elokuussa 2022 Kosovon presidentti Vjosa Osmani nimitti Lipan Kosovon kunnialähettilääksi. Vastauksena Lipa kirjoitti, että oli ”kunnia ja etuoikeus saada edustaa maatani kaikkialla maailmassa” ja että hän tukee kosovolaisten oikeutta ”viisumivapauteen, vapauteen matkustaa ja unelmoida suurista”.
13. marraskuuta 2022 Lipa kumosi väitteet, joiden mukaan hänen oli määrä esiintyä saman vuoden FIFA:n MM-kisojen avajaisissa ja kiisti osallistuneensa esiintymisneuvotteluihin, vedoten turnauksen isäntämaan Qatarin ihmisoikeusloukkauksiin.
Diskografia

Dua Lipa (Dua Lipa Limited, Warner,  2017)
Future Nostalgia (Warner,  2020)
Radical Optimism (Warner,  2024)
Filmografia

| Elokuvat> Vuosi | Elokuvat> Elokuva | Elokuvat> Rooli |
| --- | --- | --- |
| 2023 | Barbie | merenneito-Barbie |
| 2024 | Argylle | LaGrange |
Kiertueet

2016 UK Tour (2016)
Hotter Than Hell Tour (2018)
US and Europe Tour (2017)
The Self-Titled Tour (2017)
Future Nostalgia Tour (2022)
Palkinnot ja ehdokkuudet

Tammikuussa 2017 Lipa voitti EBBA Public Choice Award -palkinnon. Helmi­kuussa 2019 Dua Lipa voitti parhaan uuden artistin sekä parhaan tanssi­levytyksen Grammy-palkinnon.
Aiheesta muualla

Kuvia tai muita tiedostoja aiheesta Dua Lipa Wikimedia Commonsissa
Kotisivut (englanniksi)
Dua Lipa Discogsissa. (englanniksi)
Dua Lipa Internet Movie Databasessa. (englanniksi)
Dua Lipa – See in Blue (Documentary) YouTubessa The Fader -lehden dokumentti 2016. (englanniksi)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Ranska  BnF data  Saksa  Yhdysvallat  Tšekki  Korea  Alankomaat  Puola 
Taiteenala:  Grammy Awards  MusicBrainz 
Henkilöt:  Deutsche Biographie  Yle 
Muut:  IdRef 
Dua Lipa vuonna 2016
Big Brother

Ohjelman alkuperäinen logo
Big Brother  on tositelevisioformaatti, jossa kilpailijat asuvat 14 viikon ajan muulta maailmalta eristetyssä talossa. Yleensä kilpailijoita on aluksi 12. Viikoittain yksi tai useampi kilpailija häädetään talosta, viimeiseksi taloon jäänyt voittaa rahapalkinnon. Formaatin on luonut alankomaalainen John de Mol ja sitä on kehittänyt edelleen hänen omistamansa tuotantoyhtiö Endemol. Ohjelma on toteutettu paikallisina versioina 127 eri maassa.
Sarja on lisännyt median ristiinkäyttöä, mikä on herättänyt mediakriittistä keskustelua. Monissa maissa tätä ohjelmaa voi seurata kansallisesta televisiosta, mutta mehukkaimmat palat säästetään maksulliselle digikanavalle tai internetiin. Myös iltapäivälehdet, aikakauslehdet ja monet sanomalehdet pyrkivät hyötymään kaupallisesti Big Brotherista.
Sarjan nimi Big Brother (suom. isoveli) tulee George Orwellin romaanin Vuonna 1984 kaikkitietävästä ja kaikkinäkevästä tarkkailijasta. Romaanissa Isoveli on totalitaarinen hallitsija, jonka johtama yhteiskunta valvoo, etteivät alamaiset tee ajatusrikoksia.
Formaatti

Ensimmäisen kerran Big Brother esitettiin Alankomaissa syyskuussa 1999. Vaikka jokaisessa maassa on ollut omia muunnoksia formaatista, on ohjelman perusidea säilynyt silti samana: kilpailijat eristetään muusta maailmasta tätä ohjelmaa varten rakennettuun taloon, jossa heitä kuvataan 24 tuntia vuorokaudessa. Kilpailijat eivät saa olla yhteydessä ulkopuoliseen maailmaan ilman Big Brotherin erityislupaa; talossa ei ole signaalia vastaanottavaa televisiota eikä radiota. Onnistuneista viikkotehtävistä asukkaat saattavat kuitenkin saada palkkioksi elokuvaillan tai videopelejä käyttöönsä. Suomen Big Brotherissa 1. tuotantokaudella jokainen osallistuja sai viedä taloon ajanvietteekseen yhden kirjan.
Säännöllisin väliajoin, yleensä kerran viikossa, katsojat äänestävät, kuka putoamisehdokkaaksi joutuneista asukkaista poistuu talosta. Putoajaehdokkaat valitaan talossa olevien keskuudesta äänestyksellä. Jokaisella kilpailijalla on käytössään 3 ääntä, jotka on annettava kahdelle potentiaalisesti putoavalle henkilölle; toiselle kaksi ja toiselle yksi. Eniten pisteitä saaneet kilpailijat (vähintään 2 henkilöä) joutuvat putoajaäänestykseen. Kun äänestysaika päättyy, katsojilta eniten ääniä saaneen putoajaehdokkaan täytyy poistua talosta välittömästi. Suomessa 2. tuotantokaudesta 6. tuotantokauteen oli käytössä järjestelmä, jossa katsojat pystyivät antamaan häätöäänestyksessä oleville asukkaille plus- ja miinusääniä. Annetuista plus- ja miinusäänistä lasketiin keskiarvo. Huonoimman keskiarvon saanut asukas häädettiin. 7. tuotantokaudella palattiin pelkkään plusääniäänestykseen, joka oli käytössä myös 1. tuotantokaudella. Ohjelman lopussa viimeinen talosta poistuva kilpailija julistetaan voittajaksi ja hän saa palkinnon, yleensä rahaa (Suomessa 50 000 euroa, Isossa-Britanniassa 100 000 puntaa), joidenkin maiden versiossa auton tai lomamatkan.